Γουλιέλμος Νέβιλ, 1ος μαρκήσιος του Αμπεργκαβεννί

Ο Γουλιέλμος Νέβιλ, 1ος μαρκήσιος τού Αμπεργκαβένι (16 Σεπτεμβρίου 1826 - 12 Δεκεμβρίου 1915), με τον τίτλο υποκόμης τού Νέβιλ μεταξύ 1845 και 1868, και γνωστός ως κόμης τού Αμπεργκαβεννί μεταξύ 1868 και 1876, ήταν Βρετανός ευγενής.

 Υπόβαθρο και εκπαίδευση 
Γεννήθηκε στις 16 Σεπτεμβρίου 1826 στο Λόνγκφορντ, και βαπτίστηκε εκεί στις 19 Σεπτεμβρίου. Ο Νέβιλ ήταν ο μεγαλύτερος γιος τού Γουλιέλμου Νέβιλ 4ου κόμη τού Αμπεργκαβεννί, και τής Καρολάιν Ληκ, κόρης τού Ραλφ Ληκ, από το Λόνγκφορντ Χολ το'υ Σρόπσιρ. Μεταξύ των αδελφών του ήταν η λαίδη Καρολάιν Έμιλι Νέβιλ (μία πρώιμη φωτογράφος), η λαίδη Ενριέτα Αουγκούστα Νέβιλ (μία φιλάνθρωπος και καλλιτέχνιδα που παντρεύτηκε τον αξιότιμο Τόμας Λόιντ-Μόστυν), η λαίδη Ιζαμπέλ Μαίρυ Φράνσις Νέβιλ (που παντρεύτηκε τον αιδεσιμότατο Έντουαρντ Βέζιυ Μπλάιγκ ) και ο αξιότιμος Ραλφ Πέλαμ Νέβιλ. 

Σπούδασε στο Ήτον. 

 Σταδιοδρομία 
Ο Νέβιλ απέκτησε θέση ως σαλπιγκτής και υπολοχαγός στο 2ο σύνταγμα Ναυτικών Φρουρών στις 23 Ιουλίου 1844, αλλά αποσύρθηκε από τον Στρατό τον Ιούνιο τού 1847. Στις 12 Μαΐου 1849 ονομάστηκε υπολοχαγός στο Γέομανρυ τού Δυτικού Κεντ. Παραιτήθηκε τον Μάιο τού 1852. Στις 2 Αυγούστου 1852 διορίστηκε βοηθός υπολοχαγός τού Σάσεξ.

Ο λόρδος Αμπεργκαβεννί διορίστηκε επίτιμος συνταγματάρχης τού Γέομανρυ τού Δυτικού Κεντ στις 17 Φεβρουαρίου 1875, και από τις 28 Σεπτεμβρίου 1901 επίτιμος συνταγματάρχης τού Γιέομανρυ τού Σάσεξ. Ήταν επίσης ειρηνοδίκης για το Κεντ και το Μονμάουθσιρ.  Διαδέχθηκε τον πατέρα του στην κομητεία το 1868.  Στις 14 Ιανουαρίου 1876 χρίστηκε κόμης τού Λιούις, στην κομητεία τού Σάσεξ, και μαρκήσιος τού Αμπεργκαβεννί, στην κομητεία τού Μονμάουθ. Τιμήθηκε περαιτέρω, όταν χρίστηκε Ιππότης τής Περικνημίδος το 1886. 

 Προσωπική ζωή 
Στις 2 Μαΐου 1848 ο λόρδος Αμπεργκαβεννί νυμφεύτηκε την Καρολάιν Βάντεν-Μπέμντε-Τζόνστον (1826–1892) στον Άγιο Γεώργιο, στην πλατεία Ανόβερ. Η Καρολάιν ήταν κόρη τού σερ Τζον Βάντεν-Μπέμντε-Τζόνστον 2ου βαρονέτου και τής Λουίζας Αουγκούστας Βέναμπλς-Βέρνον-Αρκούρ (κόρης τού Έντουαρντ Βέναμπλς-Βέρνον-Αρκούρ, αρχιεπισκόπου τής Υόρκης).  Απέκτησαν δέκα παιδιά:

 λαίδη Σίσελυ Λουίζα Νέβιλ (1851–1932), παντρεύτηκε τον συνταγματάρχη και αξιότιμο Τσαρλς Γκάθορν-Χάρντι, γιο τού Γκάθορν Γκάθορν-Χάρντι, 1ου κόμη τού Κράνμπρουκ. 
 Ρέτζιναλντ Γουίλιαμ Μπράνσμπυ Νέβιλ, 2ος μαρκήσιος τού Αμπεργκαβεννί (1853–1927) 
 Ερρίκος Γκίλμπερτ Ραλφ Νέβιλ, 3ος μαρκήσιος τού Αμπεργκαβεννί (1854–1938) 
 λόρδος Γεώργιος Μόντακουτ Νέβιλ (1856–1920), νυμφεύτηκε τη Φλόρενς Σόουνς και απέκτησε απογόνους, συμπεριλαμβανομένου τού Γκυ Λάρναχ-Νέβιλ, 4ου μαρκησίου τού Αμπεργκαβεννί.
 λαίδη Άλις Μοντ Νέβιλ (1858–1898), παντρεύτηκε τον συνταγματάρχη Χένρι Μόρλαντ.
 λόρδος Γουλιέλμος Μποσάμπ Νέβιλ (1860–1939), νυμφεύτηκε τη Λουίζα ντελ Κάμπο Μέλλο. Κατηγορήθηκε για απάτη σε δικαστική υπόθεση το 1898,  και έγραψε το βιβλίο «Ποινική Δουλεία» (1903). 
 λόρδος Ριχάρδος Πλανταγενέτης Νέβιλ (1862–1939), υψηλός και αδύνατος, ο «Ντίκι» Νέβιλ, ήταν ο ιδιαίτερα σεβαστός και δημοφιλής ADC ενός Αυστραλού γενικού κυβερνήτη, και αρκετών κυβερνητών τής Βικτώριας.  Απεβίωσε άγαμος.
 λαίδη Ιντίνα Μαίρη Νέβιλ (1865–1951), παντρεύτηκε τον Τόμας ΜπράσεΫ, 2ο κόμη Μπράσεϋ.
 λαίδη Ρόουζ Νέβιλ (1866–1913), παντρεύτηκε τον Κένελμ Πέπυς, 4ο κόμη τού Κότεναμ, και απέκτησε παιδιά.
 λαίδη Βάιολετ Νέβιλ (1866–1910), παντρεύτηκε τον Χένρι Γουέλσλεϋ, 3ο κόμη Κάουλι, και απέκτησε παιδιά.

Η μαρκησία τού Αμπεργκαβεννί απεβίωσε στο Κάστρο τού Έριτζ στις 13 Σεπτεμβρίου 1892, σε ηλικία 66 ετών, και τάφηκε εκεί.  Ο λόρδος Αμπεργκαβεννί απεβίωσε στις 12 Δεκεμβρίου 1915 στο Κάστρο τού Έριτζ, σε ηλικία 89 ετών, και τάφηκε εκεί στις 16 Δεκεμβρίου. Τον διαδέχθηκε στη μαρκιωνία ο μεγαλύτερος γιος του, Ρέτζιναλντ. 

 Σημειώσεις 

 Αναφορές 



 Εξωτερικοί σύνδεσμοι 

Πηγές

 Portraits of William Neville, 1st Marquess of Abergavenny at the National Portrait Gallery, London 

Κατηγορία:Οικογένεια Νέβιλ
Κατηγορία:Τάγμα της Περικνημίδας